PK พุ่งเกือบ 5% นิวไฮในรอบกว่า 2 เดือน โบรกฯแนะซื้อสะสม ชูเป้า 9 บ. คาดกำไรปี 60 โตกระฉูด
PK พุ่งเกือบ 5% นิวไฮในรอบกว่า 2 เดือน โบรกฯแนะซื้อสะสม ชูเป้า 9 บ. คาดกำไรปี 60 โตกระฉูด โดย ณ เวลา 11.51 น. อยู่ที่ 6.60 บาท บวก 0.30 บาท หรือ 4.76% สูงสุดที่ 6.75 บาท ต่ำสุดที่ 6.30 บาท ด้วยมูลค่าซื้อขาย 39.49 ล้านบาท
14 ก.พ. 2561

ผู้สื่อข่าวรายงานว่า ราคาหุ้น บริษัท พัฒน์กล จำกัด (มหาชน) หรือ PK ณ เวลา 11.51 น. อยู่ที่ 6.60 บาท บวก 0.30 บาท หรือ 4.76% สูงสุดที่ 6.75 บาท ต่ำสุดที่ 6.30 บาท ด้วยมูลค่าซื้อขาย 39.49 ล้านบาท

ทั้งนี้ราคาหุ้น PK ปรับตัวขึ้นสูงสุดในรอบกว่า 2 เดือน นับตั้งแต่ราคาหุ้นอยู่ที่ 6.65 บาท เมื่อวันที่ 21 พ.ย.60 ขณะเดียวกันราคาหุ้นยังปรับตัวเพิ่มขึ้นต่อเนื่องเป็นวันที่ 3 นับตั้งแต่ราคาหุ้นอยู่ที่ระดับ 6.15 บาท เมื่อวันที่ 8 ก.พ.61
ด้าน บล.เออีซี ระบุในบทวิเคราะห์ (5 ก.พ.) แนะนำ “ซื้อสะสม” PK ราคาเป้าหมาย 9 บาท ผู้เป็นเจ้าของเครื่องทำน้ำแข็งมาหลายยุค จุดเด่นนี้ทำให้กำไรกลับมาแข็งแกร่งสุดๆ ยอดส่งออกไปยังตะวันออกกลางในปีที่ผ่านมาเติบโตแรงมี Backlog ทุบสถิติเฉียด 3,000 ล้านบาท แค่นั้นยังไม่พอ ได้เพิ่มสาย Product ใหม่ๆ เช่น ถังแรงดัน และอื่นๆ ที่เกี่ยวกับถัง
ขณะที่กำไร 9 เดือนปี 60 โต 400% คาดทั้งปี 60 ทุบสถิติราว 270 ล้านบาท และปี 61 ยังแรงดีไม่มีตก ราคาปัจจุบันเหลือ Fwd-PE เพียง 9 เท่า เป้าพื้นฐาน 9 บาทใช้ PE คำนวณที่ 14 เท่า จัดเป็นหุ้นที่ถูกมากและให้ปันผลสูงระดับ 5% เมื่อกำไรสูงสุด ราคาก็ควร New high ดังนั้นกราฟที่มีสัญญาณซื้อ รอบนี้เป้าสำคัญ หากผ่าน 7.35 บาทได้ก็ไร้แนวต้านอีกต่อไป มองมุมไหนก็ควรจะวิ่ง